Art. 1528. Executarea obligaţiei de a face

NCC

(1) În cazul neexecutării unei obligaţii de a face, creditorul poate, pe cheltuiala debitorului, să execute el însuşi ori să facă să fie executată obligaţia. (2) Cu excepţia cazului în care debitorul este de drept în întârziere, creditorul poate să exercite acest drept numai dacă îl înştiinţează pe debitor fie odată cu punerea în întârziere, fie ulterior acesteia. [art. 892, art. 894 alin. (4), art. 1279, 1523, art. 1669 alin. (1), art. 1710, 1726, 1788 NCC; art. 373 1, 387, 572, 580 2 , 580 3 C.proc.civ.; art. 877-902 NCPC]